Gennàrgiu su tesoro

Gennàrgiu su tesoro
si m 'istimas mi naras
prenda mia de coro;
freàrgiu duas caras
prenda mia de oro
si m'istimas mi naras;
e marsu noiosu
si non ti so' gentile
resto pensamentosu;
su bellu fut abrile
resto pensamentosu
si non ti so gentile;
e in màju sos fiores
mi braman sos disizos
unu ‘asu de amore;
in làmpadas sos lizos
unu ‘asu de amore
mi braman sos disizos;
e in trìulas facenda
ma non pro vanu gustu
l'istimu cara prenda; 
e caldu est in austu
t'istimu cara prenda
ma non pro vanu gustu;
cabudanni frutàriu
paràulas de òmini
senza b'aer isvàriu;
Sant'Andria e sos santos
bellesa naturale
t'istìmu cara prenda;
e caldu est in austu
t'istìmu cara prenda
ma non prò vanu gustu;
cabudanni frutàriu
paràulas de omini
senza b 'aer isvàriu;
Sant'Andrìa e sos santos
bellesa naturale
già di deghent sos bantos;
s 'ùrtimu est nadale
già ti deghent sos bantos
bellesa naturale;
como est cumpridu s 'annu
cun vera istimassione
t'istimo senza ingannu;
sas bator istagiones
t'istimo senza ingannu
cun vera istimassione.

(Ilbono)